Irland - musik
Irland - musik, Irland har i århundredernes løb været præget af indflydelsen fra både England og andre europæiske lande. Fra 1733 opholdt fx italieneren Francesco Geminiani sig i flere omgange i Dublin, og her blev Georg Friedrich Händels oratorium Messias uropført i 1742. Blandt irskfødte komponister er John Field kendt som ophavsmand til det ensatsede karakterstykke for klaver, nocturnen. Han virkede dog, i lighed med bl.a. Charles Standford, hovedsagelig uden for landets grænser.
Den irske radio råder over to symfoniorkestre, et kor og en strygekvartet, og såvel Dublin som andre byer danner ramme om forskellige musikfestivaler.
Læs mere om Irland.